16 metrad skouer, n'eo ket kalz a dra, ha kemeret an hanter gant levrioù ha paperachoù endeo… Bah ya, master daou, hañ,  master doubl ouzhpenn-se, Master², lakaomp, traoù a zo da lenn ha da studiañ. An hanter gant levrioù, kelaouennoù ha paerennoù neuze, mesk ha mesk gant ar rikoù tresañ hag ar ch'azetennoù arz am eus prenet e bro-Gembre (oh ya, e Breizh-Veur o deus ur BERN kazetennoù a seurt e, brav-tre, plijust tre, hag enno ur bern traoù da zeskiñ! Lod gouestlet d'ar moliac'h, pe an tresañ moliac'h a faltazi kentoc'h, hepken!), hag an nebeud arrebeuri evel-just. Hag ar wech-mañ emaon e kreiz-kêr da vat, pe dost, 'kostez an ti-gar, ar pezh a cheñch kalzik eus al lec'h ma oan a-raok, daoust ma n'eo ket bras Roazhon, ha fiñval a rin muioc'h. Nebeutoc'h a amzer er ranndi o straniñ= muioc'h a blas evit ar bordel, dre ma vo urzhieotc'h ar bordel-se. Penaos 'ta n'eo ket poellek? Boñ, e vin ket ennañ kement, n'eo ket gwall strik ma vez bordel un tammig, hañ? Forzh penaos eo ken bihan n'hellan pediñ den ebet, ne vo den d'am lakaat da c'haouier neuze! Daoust da se e fello d'am c'hoar dont d'ober e shopping e Roazhon-city, hep mar… Ma, gwelet 'vo.